Gyurcsány vacsorát adott Blairnek
Gyurcsány Ferenc miniszterelnök csütörtökön - rózsadombi otthonában - vacsorát adott Tony Blair brit kormányfõ tiszteletére, aki aznap este érkezett a magyar fõvárosba.
Az EU soros elnökségét betöltõ Nagy-Britannia miniszterelnöke Tallinnból repült Budapestre. A Gyurcsány Ferenccel elköltött, mintegy kétórásra tervezett vacsorán minden bizonnyal szóba kerül az Európai Unió következõ hétéves költségvetése, ezen belül a büdzsét jelentõsen csökkentõ brit javaslat.

A távirati iroda értesülése szerint a vacsorán részt vesz Baráth Etele EU-ügyekért felelõs tárca nélküli miniszter, Gottfried Péter, az Európai Ügyek Hivatalának vezetõje, valamint Akócs Klára, a miniszterelnök külpolitikai fõtanácsadója.

A brit miniszterelnök érkezését megelõzõ biztonsági intézkedések részeként a Gyurcsány-villa elõtti Szemlõhegy utca több száz méteres szakaszát a rendõrség hermetikusan lezárta a forgalom elõl, így a riporterek sem közelíthették meg az épületet, és nem tehettek fel kérdéseket a vacsora résztvevõinek.

Gyurcsány Ferenc a ház elõtt fogadta a brit miniszterelnököt. Bent a házban Dobrev Klára, a magyar kormányfõ felesége fogadta Tony Blairt, aki néhány szót még a Gyurcsány gyermekkel is váltott az angol futballról. A gyermekek azonban már nem vehettek részt a vacsorán, mert édesapjuk aludni küldte õket azzal, hogy késõ van. Ezek után a brit miniszterelnök, Gyurcsány Ferenc és felesége, valamint a vacsora többi résztvevõi leültek beszélgetni. A fotósok eddig lehettek jelen.

A brit és a magyar kormányfõ elképzelései nem egyeznek meg az EU-költségvetés témájában. Keddi telefonbeszélgetésük során a Gyurcsány Ferenc elfogadhatatlannak nevezte azt a brit javaslatot, amely szerint 25 milliárd euróval csökkentenék az EU költségvetését, illetve tíz százalékkal az új tagállamoknak járó felzárkóztatási támogatásokat.

Tony Blair a tervek szerint még az uniós külügyminiszterek december 7-i ülése elõtt leteszi az asztalra az unió 2007 és 2013 közötti pénzügyi perspektíváira vonatkozó elõterjesztését, pénteken pedig a jelenleg magyar elnökség alatt mûködõ V4-ek miniszterelnökeit próbálja megnyerni elképzelései támogatásához.
Vacsora Budapest tisztelet Gyurcsány Ferenc Tony Blair kormányfõ